Sign in / Join Monday, November 22, 2021 ikteb hawn… Fittex Darts: Floriana Ajax A jkomplu jikkonvinċu Minn talk.mt November 20, 2021 talk.mt Floriana Ajax A kisbu l-akbar rebħa tal-ġurnata fil-kampjonat tal-Ewwel Diviżjoni tad-darts meta f'darhom għelbu lil PO's Bar 8-0. Kienet wirja dominanti mit-tim champion ta' Malta li ftit ħalla ċans lill-plejers avversarji jiksbu xi ħaġa sabiex issa jinsabu b'punti massimi fil-klassifika. Anke Ħamrun Education u Ħamrun Bayern A kellhom ġurnata pożittiva hekk kif għelbu bl-istess skor ta' 7-1 lil Sliema Inter DC u Floriana Ajax B rispettivament. Mill-banda l-oħra kellna dwell interessanti bejn Qormi Hockey Club A u Manchester Conquest b'tal-ewwel jirbħu 5-3. Fil-kampjonat tat-tieni diviżjoni, Qormi Hockey Club B ixxalaw u għelbu lil Birżebbuġa St Peters 8-0 filwaqt li Fgura Darts Team B għelbu lil Ħamrun Bayern B 6-2. Fl-istess waqt kellna konfronti ferm interessanti li spiċċaw bi skor ta' 5-3 fejn hawn kienu żewġ timijiet mill-istess lokalita' ta' Buġibba iġifieri Whyte Hart u Munchies li għelbu lil Żurrieq FC u Top Gun Bar rispettivament. Fit-tielet diviżjoni, Banda Birżebbuġa għelbu lil Education Bar Ladies 8-0 filwaqt li St Pauls Diamonds rebħu lil Fgura Darts A 6-2. Qormi Hornets batew aktar milli mistenni sabiex kisbu rebħa ta' 5-3 kontra Mqabba tal-Ġilju filwaqt li kellna draw eċitanti ta' 4-4 bejn Beland Bull's Eye u Cox Sports Bar. Artiklu preċedenti "Kellek qalbek tad-deheb… konna ħerqana biex narawk tibda l-lezzjonijiet ta' DJ" Artiklu li jmiss Liverpool jippreparaw offerta ta' kuntratt ta' £25 miljun fis-sena għal Kylian Mbappe